അദ്ധ്യാത്മ പ്രവർത്തനങ്ങളിൽ വ്യാപൃതനായ ഹസ്സൻ ജിഫ്രിയുടെ മഹത്ത്വം ദർശിച്ച സ്ഥലപ്രമാണിയും പള്ളി കൈകാര്യകർത്താവുമായ വലിയാക്കത്തൊടി മഖ്ദൂം കുടുംബാഗം കമ്മുമൊല്ല മമ്പുറത്തുള്ള അദ്ദേഹത്തിൻറെ ഒരു വീടും പറമ്പും ഹസ്സൻ ജിഫ്രിക്ക്  താമസിക്കാനായി വിട്ടുകൊടുത്തു. കൂടെ തൻറെ പുത്രി സയ്യിദ ശരീഫ ഫാത്തിമയെ ഹസന് വിവാഹം ചെയ്തു കൊടുക്കുകയും ചെയ്തു. <MASK> പഴയമാളിയേക്കൽ  എന്നായിരുന്നു ആ വീട് അറിയപ്പെട്ടത്. ഹസ്സൻ ജിഫ്രി വീടിനടുത്തായി ഒരു സാവിയ (സാംബ്രിയ) പണിയുകയും അവിടം കേന്ദ്രമാക്കി മത പ്രചാരണ പ്രവർത്തനം തുടരുകയും ചെയ്തു. ഏറനാട്ടിലും വള്ളുവ നാട്ടിലും ഉൾ പ്രദേശങ്ങളിൽ ഇസ്ളാമിക മത പ്രബോധനമാരംഭിക്കുന്നത് ശൈഖ് ഹസ്സൻ ജിഫ്രിയാണ്.  ബാ അലവി മാർഗ്ഗത്തിലെ പ്രധാന സന്യാസിയായതിനാൽ ഒട്ടേറെ ആത്മീയ ശിഷ്യ സമ്പത്തിനുടമയായിരുന്നു ഇദ്ദേഹം. പല ഉൾ പ്രദേശങ്ങളിലേക്കും ശിഷ്യരെ പ്രബോധനാവശ്യാർത്ഥം അയക്കാറുണ്ടായിരുന്നു.
ശൈഖ് ഹസ്സൻ ജിഫ്രി
സാവിയ തിരൂരങ്ങാടി പന്തലായനി മമ്പുറം